CELEX: 62014TN0001
Language: sl
Date: 2014-01-07 00:00:00
Title: Zadeva T-1/14: Tožba, vložena 7. januarja 2014 – Aluminios Cortizo in Cortizo Cartera proti Komisiji

22.2.2014   
            
            
               SL
            
            
               Uradni list Evropske unije
            
            
               C 52/49
            
         Tožba, vložena 7. januarja 2014 – Aluminios Cortizo in Cortizo Cartera proti Komisiji
   (Zadeva T-1/14)
   2014/C 52/94
   Jezik postopka: španščina
   
      Stranke
   
   
      Tožeči stranki: Aluminios Cortizo, SAU (Extramundi, Španija) in Cortizo Cartera, SL (Extramundi, Španija) (zastopnik: A. Beiras Cal, odvetnik)
   
      Tožena stranka: Evropska komisija
   
      Predlog
   
   Tožeči stranki Splošnemu sodišču predlagata, naj:
   
               —
            
            
               pravni akt v celoti razglasi za ničen;
            
         
               —
            
            
               podredno, za nično razglasi odredbo o zagotovitvi vračila pomoči, in
            
         
               —
            
            
               še bolj podredno, odredi, da se pomoči ocenijo v skladu z neto dejansko koristjo za investitorja.
            
         
      Tožbeni razlogi in bistvene trditve
   
   Sklep, ki se izpodbija v tej zadevi je isti kot v zadevi T-515/13, Španija proti Komisiji (UL C 336, str. 29).
   V utemeljitev svoje tožbe tožeči stranki navajata šest razlogov.
   
               1.
            
            
               Prvi tožbeni razlog: kršitev člena 107 PDEU, ker v zvezi z državno pomočjo investitorju nista podana selektivnost in izkrivljanje.
            
         
               2.
            
            
               Drugi tožbeni razlog: kršitev člena 296, drugi odstavek, PDEU, zaradi absolutnega neobstoja obrazložitve glede izključitve lastnika ladje in/ali ladjedelnice kot prejemnikov velikega dela pomoči.
            
         
               3.
            
            
               Tretji tožbeni razlog: kršitev načela sorazmernosti – v povezavi z neobstojem koristi – ker se od investitorja zahteva vračilo pomoči, ki je bila prenesena na tretjega.
            
         
               4.
            
            
               Četrti tožbeni razlog: kršitev načela varstva legitimnih pričakovanj ker je Komisija s svojimi dopisi in nedejavnostjo ustvarila legitimno pričakovanje, da je „SEAF“ zakonita.
            
         
               5.
            
            
               Peti tožbeni razlog: kršitev načela pravne varnosti, saj naložitev obveznosti investitorju, da vrne pomoč, ki ni bila prejeta oziroma je bila prenesena, pomeni zaplembo brez vsakršnega pravnega naslova.
            
         
               6.
            
            
               Šesti tožbeni razlog: kršitev načela enakega obravnavanja, saj so bili ukrepi, ki so bili razglašeni za nezdružljive, dopuščeni v predhodnih zadevah.